176 C. PLINII HIST. NAT. LIB. XXXI. 



faciunt, quique malum colorem bibentibus : refert et si 

 vasa rea infciunt , aut si legumina tarde percoquunt , 

 si liquatae leniter terram relinquunt , decoctaeque crassis 

 obducunt vasa crustis. Est etiamnum vitium non ftid 

 modo, verum omnino quidquam resipientis, jucundum 

 sit illud licet gratumque, et ut sa?pe, ad viciniam lactis 

 accedens. Aquam salubrem aeri quam simillimam esse 

 oportet. Unus in toto orbe traditur fons aquae jucunde 

 olentis in Mesopotamia , Chabura. Fabula? rationem ad- 

 ferunt, quoniam eo Juno perfusa sit. De cetero aquarum 

 salubrium sapor odorve nullus esse dbet. 



Probatio aquarum. 



XXIII. Quidam statera judicant de salubritate, fru- 

 strante diligentia, quando perrarum est, ut levior sit 

 aliqua. Certior subtilitas, in ter pares meliorem esse, quae 

 calefiat refrigereturque celerius. Quin et haustam vasis , 

 ne manus pendeant, depositisque in humum, tepescere 

 adfirmant. Ex quonam ergo gnre maxime probabilis 

 continget? Puteis nimirum, ut in oppidis constare video : 

 sed his , quibus exercitationis ratio crebro haustu con- 

 tingit, et illa tenuitas colante terra. 



